Briana Banks

Briana Banks, echte namme: Briana D. Bany (München, 21 maaie 1979), is in Dútsk-Amerikaansk neakenmodel en pornografysk aktrise fan mingd Angelsaksysk Amerikaansk en Dútsk etnysk komôf, dy't yn it ferline ek wol gebrûk makke hat fan 'e artystenammen Mirage Spark, Mirage, Briana en Brianna. Har hjoeddeistige skûlnamme wurdt gauris misstavere as Brianna Banks. Hja waard berne yn Dútslân, mar groeide fierhinne op yn 'e Feriene Steaten. Yn 1999 sette se útein mei in tige súksesfolle karriêre yn 'e Amerikaanske pornoyndustry. Yn juny 2001 stie Banks as Pet of the Month yn it neakenblêd Penthouse.

Libben en karriêre
Jonkheid
Briana Banks waard yn 1979 berne yn München, yn 'e Dútske dielsteat Beieren, as de dochter fan in Dútske heit en in Amerikaanske mem. Hja hat in jongere suster mei wa't hja twa jier skeelt dy't fan Lorin Hamilton Bany hjit. Dy wurke yn 2004 mei oan twa ôfleverings út in realitytillefyzjesearje oer Banks mei as titel Porno Valley. Doe't se fjouwer jier wie, giene Banks har âlden útinoar en ferfear har mem mei de beide bern earst yn 1983 nei Grut-Brittanje, en letter yn 1986, doe't Banks sân jier wie, nei de Feriene Steaten, dêr't se har yn Simi Valley, in foarstêd fan Los Angeles, nei wenjen setten. Banks har heit wennet noch altyd yn Dútslân.

Banks groeide fierder op yn súdlik Kalifornje, en gie mei sechstjin jier op harsels te wenjen, wêrby't se har fjirtjinjierrige suster Lorin meinaam. Doe't se achttjin jier waard, krige se de fâdij oer Lorin tawiisd. Banks wurke yn har tinerjierren út en troch as model, wêrby't se ien kear op 'e omslach fan it tydskrift Teen stie. Dêrnjonken hie se ferskate oare banen, wêrûnder pytsabakker, winkelfamke yn in doch-it-selssaak, administratyf meiwurkster by in fersekeringsbedriuw en siktaresse by in kosmetikaprodusint.

Pornokarriêre
Yn 1999, doe't se tweintich jier wie, reägearre Banks op in advertinsje yn in krante wêryn't modellen socht waarden foar neakenfotografy. Koarte tiid letter makke se ûnder de skûlnamme Mirage har debút yn 'e pornografyske film, University Coeds 18, as tsjinspylster fan pornoakteur Brandon Iron. Yn 2000 naam se de namme Briana Banks oan nei't se har earste (fan twa) boarstfergruttingsoperaasje hân hie. Dêrby kombinearre se har eigen foarnamme mei de efternamme Banks, dy't se oernommen hie fan supermodel Tyra Banks. Har earste rol ûnder har nije namme hie Banks yn 'e film Decadent Whores 9.

Neffens de Internet Adult Film Database (IAFD) hat Banks sûnt 1999 yn totaal yn likernôch 320 pornofilms spile, û.m. foar sokke foaroansteande labels as Devil's Film, Vivid Entertainment, Adam & Eve, Elegant Angel, VCA Pictures, Diabolic Video, Wicked Pictures, Digital Playground en ClubJenna. Fierders hat se ek wol wurke foar minder bekende studio's as Legend Video, Third Degree Films, Extreme Associates, West Coast Productions, Jake Steed Productions, Pure Play Media en Big Top Video, dat him taleit op films fan it grutte-boarstesjenre. Teffens hat Banks wol yn 't spier west foar pornowebsiden op it ynternet, lykas Brazzers, Bang Bros en Naughty America.

Njonken har aktearwurk is Banks ek aktyf as neakenmodel. Sa wie se yn juny 2001 de Pet of the Month yn it neakenblêd Penthouse en stie se datselde jiers op 'e omslach fan AVN, it toanoanjaande tydskrift fan 'e Amerikaanske pornoyndustry. Ek yn 2001 sleat Banks in eksklusyf twajierrich kontrakt ôf mei de studio Vivid Entertainment. Yn 2002 wie Banks mei Jenna Jameson ien fan 'e earste pornostjerren wêrfan't boartersguodpoppen (action figures) makke waarden.

Oer Banks en oare Vivid-kontraktstjerren lykas Jenna Jameson, Savanna Samson en Tawny Roberts waard yn 2004 in trettjindielige realitytillefyzjesearje makke mei as titel Porno Valley (of ek wol Vivid Valley). Datselde jier wurke se mei oan it boek How to Have a XXX Sex Life: The Ultimate Vivid Guide, wêryn't sy en oare Vivid-kontraktstjerren advizen joegen op it mêd fan geslachtsferkear en anekdoates fertelden oer harren eigen sekslibben.

Yn oktober 2006 kaam Banks yn it nijs doe't se seksboartersguodfabrikant Doc Johnson foar de rjochter dage mei in skeaclaim fan mear as $75.000 om't dat bedriuw in ûnautorisearre lateks ôfjitsel fan har geslachtsdielen produsearre hawwe soe. Yn 2009 begûn Banks har eigen filmstudio, dy't se Briana Banks Entertainment neamde. Fan 2006 oant 2008 en jitris fan 2013 oant 2015 loek Banks har tydlik út 'e pornoyndustry werom. Nei har twadde comeback tekene se yn 2015 in kontrakt by it ympressariaat Society 15, dat eigendom is fan har kollega Kendra Lust. 

Oant en mei 2015 hie Banks yn totaal achttjin kear nominearre west foar in AVN Award (de Oscar fan 'e pornowrâld). Yn 2001 wûn se de Hot d'Or, de wichtichste Jeropeeske priis foar pornofilms, yn 'e kategory bêste nije Amerikaanske aktrise. Yn 2009 waard se ynhuldige as lid fan 'e AVN Hall of Fame.

Priveelibben
Yn 2003 troude Banks mei pornoakteur Bobby Vitale, mar dat houlik rûn yn 2006 út op in skieding.

Lichemsskaaimerken
Briana Banks hat blauwe eagen en blûn hier. Neffens har offisjele opjefte is se 1.75 m lang, mei in gewicht fan 50 kg. Se beweart de "langste skonken fan 'e pornoyndustry" te hawwen. Banks hat kupmaat 35DD, dêr't se twa boarstfergruttingsoperaasjes foar ûndergien hat. Fierders hat se in nâlpiercing en in tongpiercing. As tatoeaazjes hat se in floral en in yin-yangsymboal op har ûnderrêch, flinters heger op har rêch, in twadde floral boppe har skamstreek, in bân fan stikeltrie om har lofterankel en in stjer op eltse pols.

Prizen en nominaasjes
 Jier Priis Resultaat Kategory Foar har optreden yn 2001 AVN Awardnominearreskandalichste sekssêne (mei Mark Cummings)Perverted Stories 28 Hot d'Orwûnbêste nije Amerikaanske aktrisen.f.t. NightMoves Awardwûnbêste nije stjer (publykspriis)n.f.t. XRCO Awardnominearreorgastysk oralisten.f.t.nominearrefroulike stjer fan it jiern.f.t. 2002 AVN Awardnominearrebêste groepsekssêne (film) (mei Lola, Aurora Snow en Joey Ray)Taboo 2001nominearrebêste groepsekssêne (fideo) (mei Justine Romée en Joel Lawrence)Tails of Perversity 8 XRCO Awardnominearrebêste lesbyske sekssêne mei in pearke (mei Jenna Jameson)My Plaything: Jenna Jameson 2003 Adam Film World Guide Awardwûnbêste lesbyske sekssêne (fideo) (mei Jenna Jameson)Briana Loves Jenna AVN Awardnominearrebêste lesbyske sekssêne (fideo) (mei Jenna Jameson)Briana Loves Jennanominearrebêste groepsekssêne (film) (mei Chandler, Cheyne Collins, Michele Raven, Dale DaBone en Pat Myne)Visionnominearreartyste fan it jiern.f.t. XRCO Awardnominearrebêste lesbyske sekssêne mei in pearke (mei Jenna Jameson)Briana Loves Jenna 2004 AVN Awardnominearrebêste byrol fan in aktrise (fideo)Tricks 2005 Exotic Dancer Awardwûnbêste optreden yn in pornofilmn.f.t. 2006 AVN Awardnominearrecrossover-stjer fan it jiern.f.t. 2007 AVN Awardnominearrekontraktstjer fan it jier (foar Vivid Entertainment)n.f.t. 2008 AVN Awardnominearrebêste lesbyske sekssêne (film) (mei Penny Flame)Layoutnominearrebêste lesbyske sekssêne (fideo) (mei Monique Alexander, Lanny Barbie, Lacey Love, Lyndsey Love, Lexi Marie, Mercedez, Stefani Morgan, Tera Patrick, Tawny Roberts en Savanna Samson)Where the Boys Aren't 18nominearrebêste anale sekssêne (film) (mei Kurt Lockwood)Layoutnominearrebêste groepsekssêne (film) (mei Brooke Haven, Hillary Scott en Evan Stone)Layoutnominearrebêste aktriseLayout 2009 AVN Awardnominearrebêste lesbyske groepsekssêne (mei Monique Alexander, Lanny Barbie, Lacey Love, Lyndsey Love, Lexi Marie, Mercedez, Stefani Morgan, Tera Patrick, Tawny Roberts en Savanna Samson)Where the Boys Aren't 19: Arabian Nightsnominearrebêste anale sekssêne (mei Manuel Ferrara)Perfect Matchnominearrebêste groepsekssêne (mei Mick Blue, Michael Stefano en John Strong)Perfect MatchynhuldigeAVN Hall of Famen.f.t. 2010 AVN Awardnominearrebêste sekssêne mei dûbele penetraasje (mei Otto Bauer en Ben English)Flashback

Keppelings om utens
 Offisjele webside fan Briana Banks
 Biografy en filmografy fan Briana Banks yn 'e Internet Movie Database (IMDb)
 Biografyske gegevens en filmografy fan Briana Banks yn 'e Internet Adult Film Database (IAFD)
 Biografyske gegevens fan Briana Banks op FreeOnes
 Beheinde biografy fan Briana Banks
 Biografyske gegevens fan Briana Banks op Babepedia

Kategory:Dútsk winkelbetsjinner
Kategory:Dútsk administratyf meiwurker
Kategory:Dútsk model
Kategory:Dútsk neakenmodel
Kategory:Dútsk pornoakteur
Kategory:Amerikaansk winkelbetsjinner
Kategory:Amerikaansk administratyf meiwurker
Kategory:Amerikaansk model
Kategory:Amerikaansk neakenmodel
Kategory:Amerikaansk froulik pornoakteur
Kategory:Penthouse Pet
Kategory:Dielnimmer oan in Amerikaansk realitytelefyzjeprogramma
Kategory:Amerikaansk persoan fan Dútsk komôf
Kategory:Persoan berne yn 1979